title: Rozhodnutie Rady (EÚ, Euratom) 2015/457 zo 17. marca 2015 o zrušení rozhodnutia 2007/124/ES, Euratom, ktorým sa ustanovuje na obdobie rokov 2007 až 2013 ako súčasť všeobecného programu o bezpečnosti a ochrane slobôd osobitný program Predchádzanie, pripravenosť a riadenie následkov terorizmu a iných bezpečnostných rizík

text:
               20.3.2015

               SK

               Úradný vestník Európskej únie

               L 76/1

         ROZHODNUTIE RADY (EÚ, Euratom) 2015/457
   zo 17. marca 2015
   o zrušení rozhodnutia 2007/124/ES, Euratom, ktorým sa ustanovuje na obdobie rokov 2007 až 2013 ako súčasť všeobecného programu o bezpečnosti a ochrane slobôd osobitný program Predchádzanie, pripravenosť a riadenie následkov terorizmu a iných bezpečnostných rizík
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 352,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 203,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na súhlas Európskeho parlamentu,
   konajúc v súlade s mimoriadnym legislatívnym postupom,
   keďže:

               (1)

               Rozhodnutie Rady 2007/124/ES, Euratom (1), ktorým sa ustanovuje osobitný program Predchádzanie, pripravenosť a riadenie následkov terorizmu a iných bezpečnostných rizík (ďalej len „program“), sa vzťahuje na obdobie od 1. januára 2007 do 31. decembra 2013.

               (2)

               Nový nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia, ktorý je súčasťou Fondu pre vnútornú bezpečnosť, je ustanovený na obdobie od 1. januára 2014 do 31. decembra 2020 nariadením Európskeho parlamentu a Rady (EÚ) č. 513/2014 (2).

               (3)

               Rozhodnutie 2007/124/ES, Euratom by sa preto malo zrušiť s účinnosťou od 1. januára 2014,

         PRIJALA TOTO ROZHODNUTIE:
   Článok 1
   Rozhodnutie 2007/124/ES, Euratom sa týmto zrušuje s účinnosťou od 1. januára 2014.
   Článok 2
   1.   Zrušenie uvedené v článku 1 nemá vplyv na pokračovanie ani úpravu projektov, na ktoré sa vzťahuje program, ani na ich úplné alebo čiastočné zrušenie až do ich ukončenia alebo finančnej pomoci schválenej Komisiou na základe rozhodnutia 2007/124/ES, Euratom alebo akýchkoľvek iných právnych aktov, ktoré sa na túto finančnú pomoc uplatňujú k 31. decembru 2013.
   2.   Komisia pri prijímaní rozhodnutí o spolufinancovaní v rámci nástroja pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia, ktorý je súčasťou Fondu pre vnútornú bezpečnosť, zohľadní opatrenia prijaté na základe rozhodnutia 2007/124/ES, Euratom pred 20. marcom 2015, ktoré majú finančné dôsledky počas obdobia, na ktoré sa vzťahuje toto spolufinancovanie.
   3.   Sumy viazané na spolufinancovanie schválené Komisiou medzi 1. januárom 2011 a 31. decembrom 2013, v súvislosti s ktorými neboli Komisii zaslané dokumenty požadované pre uzavretie operácií v lehote na predloženie záverečnej správy, Komisia automaticky zruší do 31. decembra 2017, čo povedie k vráteniu neoprávnene vyplatených súm.
   Sumy súvisiace s operáciami, ktoré boli pozastavené z dôvodu súdnych konaní alebo správnych konaní o opravnom prostriedku s odkladným účinkom, sa nezohľadňujú pri výpočte sumy, ktorej viazanosť sa má automaticky zrušiť.
   4.   Komisia predloží Európskemu parlamentu a Rade do 31. decembra 2015 správu o dosiahnutých výsledkoch a kvantitatívnych aspektoch vykonávania rozhodnutia 2007/124/EC, Euratom za obdobie od roku 2011 do roku 2013.
   Článok 3
   1.   Toto rozhodnutie nadobúda účinnosť v ten istý deň ako nadobúda účinnosť nariadenie (EÚ) č. 513/2014.
   2.   Ak nariadenie (EÚ) č. 513/2014 nadobudne účinnosť pred uverejnením tohto rozhodnutia v Úradnom vestníku Európskej únie, toto rozhodnutie nadobudne účinnosť dňom nasledujúcim po jeho uverejnení.
   Článok 4
   Toto rozhodnutie je určené členským štátom v súlade so zmluvami.

      V Bruseli 17. marca 2015

            Za Radu

            predseda

         E. RINKĒVIČS

      (1)  Rozhodnutie Rady 2007/124/ES, Euratom z 12. februára 2007, ktorým sa ustanovuje na obdobie rokov 2007 až 2013 ako súčasť všeobecného programu o bezpečnosti a ochrane slobôd osobitný program Predchádzanie, pripravenosť a riadenie následkov terorizmu a iných bezpečnostných rizík (Ú. v. EÚ L 58, 24.2.2007, s. 1).

      (2)  Nariadenie Európskeho parlamentu a Rady (EÚ) č. 513/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 93).


title: 2013/231/EÚ: Rozhodnutie Rady zo 14. mája 2013 , ktorým sa vymenúva írsky člen Európskeho hospodárskeho a sociálneho výboru

text:
               24.5.2013

               SK

               Úradný vestník Európskej únie

               L 138/13

         ROZHODNUTIE RADY
   zo 14. mája 2013,
   ktorým sa vymenúva írsky člen Európskeho hospodárskeho a sociálneho výboru
   (2013/231/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh írskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Jima McCUSKERA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán John COREY sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. mája 2013

            Za Radu

            predseda

         M. NOONAN

      (1)  Ú. v. EÚ L 251, 25.9.2010, s. 8.


title: Rozhodnutie Dozorného orgánu EZVO č. 388/06/COL z  13. decembra 2006 , ktorým sa šesťdesiaty prvýkrát menia a dopĺňajú procesné a hmotné pravidlá v oblasti štátnej pomoci

text:
               20.3.2008

               SK

               Úradný vestník Európskej únie

               L 81/81

      ROZHODNUTIE DOZORNÉHO ORGÁNU EZVO
   č. 388/06/COL
   z 13. decembra 2006,
   ktorým sa šesťdesiaty prvýkrát menia a dopĺňajú procesné a hmotné pravidlá v oblasti štátnej pomoci
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení Dozorného orgánu a Súdneho dvora (2), najmä na jej článok 24, článok 5 ods. 2 písm. b) a článok 1 v časti I protokolu 3,
   KEĎŽE podľa článku 24 Dohody o dozore a súde Dozorný orgán EZVO uvedie do platnosti ustanovenia Dohody o EHP týkajúce sa štátnej pomoci,
   KEDŽE podľa článku 5 ods. 2 písm. b) Dohody o dozore a súde Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to Dozorný orgán EZVO pokladá za nevyhnutné,
   PRIPOMÍNAJÚC procesné a hmotné pravidlá v oblasti štátnej pomoci (3) prijaté 19. januára 1994 Dozorným orgánom EZVO (4),
   KEDŽE Európska komisia prijala 22. novembra 2006 nový rámec Spoločenstva pre štátnu pomoc na výskum, vývoj a inovácie, ktorého oficiálna verzia mala byť uverejnená v Úradnom vestníku Európskej únie koncom decembra 2006,
   KEĎŽE tento nový rámec má takisto význam pre Európsky hospodársky priestor,
   KEĎŽE jednotné uplatňovanie pravidiel štátnej pomoci EHP sa má zabezpečiť v celom Európskom hospodárskom priestore,
   KEĎŽE v súlade s bodom II v položke „VŠEOBECNÉ“ na konci prílohy XV k Dohode o EHP má Dozorný orgán EZVO prijať po konzultácii s Komisiou právne predpisy, ktoré zodpovedajú právnym predpisom prijatým Európskou komisiou,
   KEDŽE Dozorný orgán EZVO bude povinný prijať príslušné usmernenia hneď, ako bude k dispozícií oficiálna konečná verzia nového rámca Spoločenstva pre štátnu pomoc na výskum, vývoj a inovácie,
   KEDŽE súčasná kapitola 14 stratí platnosť 31. decembra 2006,
   KEDŽE je preto potrebné predĺženie platnosti existujúcej kapitoly 14 až do prijatia príslušných usmernení Dozorným orgánom EZVO pre nový rámec Spoločenstva pre štátnu pomoc na výskum, vývoj a inovácie,
   PO konzultácii s Európskou komisiou,
   PRIPOMÍNAJÚC, že Dozorný orgán EZVO konzultoval túto problematiku so štátmi EZVO listom z 13. novembra 2006,
   PRIJAL TOTO ROZHODNUTIE:

               1.

               Platnosť kapitoly 14 usmernení o štátnej pomoci na výskum a vývoj sa predlžuje až do prijatia nových usmernení Dozorným orgánom EZVO, ktoré sa týkajú rámca Spoločenstva pre štátnu pomoc na výskum, vývoj a inovácie. Bývalý odsek 2 časti 14.9 kapitoly 14 usmernení o štátnej pomoci sa nahrádza novým odsekom 2, ktorý má nasledujúce znenie:
               „Tieto usmernenia sa budú uplatňovať do prijatia nových usmernení Dozorným orgánom EZVO, ktoré sa týkajú nového rámca Spoločenstva pre štátnu pomoc na výskum, vývoj a inovácie prijatého Európskou komisiou 22. novembra 2006“.

               2.

               Štáty EZVO sú informované prostredníctvom listu spolu s kópiou tohto rozhodnutia.

               3.

               Európska komisia je informovaná prostredníctvom listu spolu s kópiou tohto rozhodnutia.

               4.

               Predmetné rozhodnutie sa uverejní v časti EHP a dodatku EHP Úradného vestníka Európskej únie.

      V Bruseli 13. decembra 2006

            Za Dozorný orgán EZVO

         Bjørn T. GRYDELAND

            predseda

         Kristján A. STEFÁNSSON

            člen Kolégia

      (1)  Ďalej len „Dohoda o EHP“.

      (2)  Ďalej len „Dohoda o dozore a súde“.

      (3)  Ďalej len „Usmernenia o štátnej pomoci“.

      (4)  Pôvodne uverejnené v Ú. v. ES L 231, 3.9.1994, a v dodatku EHP č. 32 z toho istého dňa, naposledy zmenené a doplnené rozhodnutím z 29. novembra 2006.